title: موقدس هؤرومجک
text: موقدّس هؤرومجک(اینگیلیسجه: Holy Spider ؛ فارسجا: عنکبوت مقدس) — ۲۰۲۲-جی ایلده علی عباسی و افشین کامران بهرامی طرفیندن یازیلان و علی عباسی طرفیندن یؤنتیلن قورخو درامی و گئرچک جینایت  ژانریندا چکیلمیش فیلمدیر. زهرا امیرابراهیمی، مهدی بجستانی، فروزان جمشیدنژاد، آرش آشتیانی، سینا پروانه، نیما اکبرپور و سارا فضیلت بو فیلمین اویونچولاری آراسیندادیر. فیلم اوردون‌دا چکیلیب و ۲۰۰۰-۲۰۰۱-جی ایللرده مشهدده سکس ایشچی‌لرینی هدف آلان و ۱۶ قادینی اؤلدورن هؤرومجک قاتیل کیمی تانینان سریال قاتیلی سعید حنایی‌نین گئرچک حکایه‌سیندن  بحث ائدیر.
  
    موقدس هؤرومجک ۲۰۲۲-جی ایلده کن فیلم فستیوالیندا قیزیل نخل اوغروندا یاریشماق اوچون سئچیلیب ۲۲ مئی ۲۰۲۲-جی ایلده گؤستریلدی.  زهرا امیربراهیمی فستیوالدا ان یاخشی قادین اویونچو اؤدولونو قازاندی. فیلمین۱۳ ژوئیه ۲۰۲۲-جی ایلده فرانسه سینمالاریندا نوماییشی پلانلاشدیریلیر.
  
  فیلمین خولاصه‌سی 
  عاییله صاحیبی اولان سعید سکس ایشچی‌لرینی اؤلدورمک اوچون مشهده گئدیر. بیر نئچه قادینین اؤلدورولمه‌سیندن سونرا توپلومون  " ایلاهی بیر وظیفه "  دوشوندوگو بو قتل‌لری خوش  قارشیلامادیغیندان راحات‌سیز اولور.
  
  بیر قادین قزئته‌چی، مدیا طرفیندن هؤرومجک قاتیل لقبلی وئریلن بیر آدامین اییرنج ایشلرینی سوردوردوگو بیر دونیایا داخیل اولور. سعید توتوقلاناراق اعدام جزاسینا چاتدیریلدیغیندا خالق دوشونجه‌سینده او قهرمانا چئوریلیر..
  
  قایناق 
  سینما
  فیلملر
  فیلم
  ایران سینماسی